[pic] | AZ EURÓPAI KÖZÖSSÉGEK BIZOTTSÁGA |

Brüsszel, 15.2.2006

COM(2006) 60 végleges

2006/15 (ACC)

Javaslat

A TANÁCS RENDELETE

az Amerikai Egyesült Államokból származó ajánlattevők közbeszerzési szerződésekhez való hozzáféréséről szóló 1461/93/EGK tanácsi rendelet hatályon kívül helyezéséről

(előterjesztő: a Bizottság)

INDOKLÁS

1) A JAVASLAT HÁTTERE A javaslat alapja és célja A javaslat hatályon kívül kívánja helyezni azokat az ellenszankciókat, amelyeket az Európai Közösség 1993 júniusában hozott közvetlen válaszul azokra a szankciókra, melyeket 1993 májusában az Amerikai Egyesült Államok kormánya vetett ki az EK legtöbb tagállamára az 1988. évi Átfogó Kereskedelmi és Versenyképességi Törvény (Omnibus Trade and Competitiveness Act) VII. címének alapján. |

Általános összefüggések A 93/38/EGK irányelvre válaszul (a továbbiakban: „a közüzemi irányelv”) (HL L 199., 1993.8.9., 84–138. o.) 1993 májusában az Amerikai Egyesült Államok kormánya szankciókkal sújtotta az Európai Közösség legtöbb tagállamát az 1988. évi Átfogó Kereskedelmi és Versenyképességi Törvény VII. címének alapján. A közüzemi irányelv alkalmazandó többek között az EK távközlési üzemeltetői által odaítélt szerződések esetében is. Az Egyesült Államok úgy ítélte meg, hogy a közüzemi irányelv – elsősorban 36. cikke révén – indokolatlan, hátrányos megkülönböztetésben részesítette a távközlési berendezések egyesült államokbeli szállítót. A 36. cikk arra kötelezi az európai közösségbeli üzemeltetőket, hogy a harmadik országbeli (jelen esetben egyesült államokbeli) szállítókkal szemben három százalékos árkedvezményt adjanak az európai közösségbeli szállítóknak azokban az esetekben, amikor az utóbbiak részére a kérdéses harmadik ország nem biztosít piacrajutást viszonossági alapon. Közvetlen válaszlépésként az EK 1993 júniusában a fent említett szankciókkal egyenértékű ellenintézkedéseket hozott az 1461/93/EGK tanácsi rendelet (HL L 146., 1993.6.17., 1. o.) révén. Az azóta eltelt időszak során az Európai Közösség liberalizálta távközlési piacát. A vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló új, 2004/17/EK európai parlamenti és tanácsi irányelv (a közüzemi irányelv) egyértelműen kizárja a távközlési üzemeltetőket a jogszabály alkalmazási köréből azáltal, hogy de jure és de facto egyaránt valódi versenyt hirdet meg. A Bizottság ennek következtében úgy véli, hogy megszűntek azok az okok, amelyek indokolnák az Egyesült Államok VII. cím alapján hozott szankcióinak fenntartását. A Bizottság ezért megbeszéléseket folytatott az Egyesült Államok kormányával abból a célból, hogy az az említett szankciókat hatályon kívül helyezze. A véleménycsere eredményeként az Egyesült Államok hozzájárult ahhoz, hogy kereskedelmi képviselőjének aláírásával ellátott szándéknyilatkozatot adjon ki a szankciók hatályon kívül helyezéséről, mely a Szövetségi Közlönyben (Federal Register) 2006. február 28-án történő közzétételét követően lép hatályba. Az 1461/93/EGK tanácsi rendeletben meghatározott ellenszankciókat az Európai Közösség az Egyesült Államok szankcióira válaszul hozta. Ebből következik, hogy ha szankcióit az Egyesült Államok hatályon kívül helyezi, hatályon kívül kell helyezni az 1461/93/EGK tanácsi rendeletet is. Mivel az Egyesült Államok megtette a megfelelő lépéseket annak érdekében, hogy hatályon kívül helyezze az 1988. évi kereskedelmi törvény VII. címe alapján bevezetett szankciókat, a Bizottság rendeletjavaslatot terjeszt a Tanács elé az 1461/93/EGK tanácsi rendelet hatályon kívül helyezése céljából. A Bizottság felkéri a Tanácsot, fogadja el az említett rendeletet. |

A javaslat által érintett területet szabályozó hatályos rendelkezések 1461/93/EGK tanácsi rendelet. |

2) KONZULTÁCIÓ AZ ÉRDEKELT FELEKKEL; HATÁSVIZSGÁLAT |

Konzultáció az érdekelt felekkel |

Ez a javaslat egyszerűen hatályon kívül helyez egy olyan korábbi rendeletet, melyet válaszlépésként hoztak az Egyesült Államok által kivetett szankciók ellensúlyozása érdekében. Mivel e szankciók hatályon kívül helyezése folyamatban van, indokolt, hogy az Európai Unió is visszavonja ellenintézkedéseit. |

Hatásvizsgálat A javaslat nem igényel hatásvizsgálatot. Egyéb szabályozási lehetőségre nincs mód. |

3) A JAVASLAT JOGI ELEMEI |

A javasolt intézkedések összefoglalása Ez a javaslat egyszerűen hatályon kívül helyez egy olyan korábbi rendeletet, melyet válaszlépésként hoztak az Egyesült Államok által kivetett szankciók ellensúlyozása érdekében. Mivel e szankciók hatályon kívül helyezése folyamatban van, az Európai Uniónak is vissza kell vonnia ellenintézkedéseit. |

Jogalap Az Európai Közösséget létrehozó szerződés 133. cikke. |

Az eszközök megválasztása; költségvetési vonzatok |

Ez a javaslat egyszerűen hatályon kívül helyez egy korábbi rendeletet. |

Ennélfogva nem ró terheket a Közösségre. |

A korábbi rendelet hatályon kívül helyezése céljából a rendelet az egyetlen lehetséges eszköz. |

2006/15 (ACC)

Javaslat

A TANÁCS RENDELETE

az Amerikai Egyesült Államokból származó ajánlattevők közbeszerzési szerződésekhez való hozzáféréséről szóló 1461/93/EGK tanácsi rendelet hatályon kívül helyezéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

tekintettel a Bizottság javaslatára,

mivel:

(1) Az 1836/95/EK tanácsi rendelettel[1] módosított 1461/93/EGK tanácsi rendelet[2] korlátozza az Egyesült Államok ajánlattevőinek hozzáférését egyes olyan szerződésekhez, melyeket meghatározott hatóságok ítélnek oda, válaszul az Egyesült Államoknak az 1988. évi kereskedelmi törvény VII. címének alapján hozott bizonyos intézkedéseire.

(2) 2006. március 1-jén lép hatályba az Amerikai Egyesült Államok határozata, miszerint hatályon kívül helyezi az 1988. évi kereskedelmi törvény VII. címe alapján bevezetett szankciókat.

(3) Ezért az 1461/93/EGK rendeletet hatályon kívül kell helyezni,

ELFOGADTA EZT A RENDELETET:

1. cikk

Az Amerikai Egyesült Államokból származó ajánlattevők közbeszerzési szerződésekhez való hozzáféréséről szóló 1461/93/EGK tanácsi rendelet hatályát veszti.. cikk

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

A rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök

[1] HL L 183., 1995.8.2., 4. o.

[2] HL L 146., 1993.6.17., 1. o.